VS002332
Datum: 1997-10-24T02:00:00.000+02:00
datum_sodbe_i_stopnje: 2008-03-11T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice
fischer: hudi primeri
odskodnina: 31.000 EUR
opombe: II Ips 463/2009. Reviziji tožeče stranke je bilo delno ugodeno tako, da je bila odškodnina za škodo zaradi telesnih bolečin zvišana z 12.000 EUR na 14.000 EUR in za škodo zaradi ZŽA z 10.000 EUR na 12.600 EUR.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Srednješolec, šolal se je za natakarja.

## Škodni dogodek

Prometna nesreča.

## Poškodba

Zlom stegnenice, zlom desne ključnice, zlom drugega levega rebra, lažji pretres možganov, udarnina desnega dela pljuč, udarnine in odrgnine glave, leve rame, prsnega koša in trebuha; v levi prsni votlini je imel prosti zrak, enako tudi v podkožju. Zdravljenje je trajalo 280 dni.

## Telesne bolečine

14.000 EUR Zelo hude stalne bolečine – do anestezije; hude bolečine – 14 dni; občasne hude bolečine – 5 dni; trajne srednje hude bolečine – 10 dni; občasne srednje hude – 10 dni; trajne lahke – 30 dni, občasne lahke – 14 dni.

#### Hospitalizacija

36 dni, 4 operacije

#### Ambulantno zdravljenje

Pregledi pri specialistih (6), pregledi pri izbranem zdravniku.

#### Nevšečnosti med zdravljenjem

1 teden na invalidskem vozičku, bergle 97 dni, številna RTG slikanja, ultrazvok, drenaža prsnega koša, bronhoskopija.

## Strah

1.900 EUR Primarnega strahu ni utrpel, ker se je začel zavedati šele v bolnišnici; hud sekundarni strah – 30 dni; zaskrbljenost za izid zdravljenja je trajala še 5 mesecev.

## Zmanjšanje življenjske aktivnosti

12.600 EUR Zaradi 4 dni ekstubacije, 6 dni intenzivne nege in 97 slabe pokretnosti zaradi bergel, je bila omejitev ZŽA huda. Po koncu zdravljenja je ZŽA 5%, saj je bil potek zdravljenja razmeroma ugoden - oslabelost levega spodnjega uda zaradi atrofije stegenskih mišic, rahlo zavrta gibljivost levega kolena. Tožnik se hitreje utrudi pri hoji ali stanju, težko dviga težje predmete v predelu desnega zgornjega uda, gibljivost rane in poškodovane noge ni enaka, zato ne hodi več v hribe, doma ne opravlja težjih del, pri športu mora vložiti več truda kot pred nesrečo. Opustil je trening košarke, rekreativno igranje nogometa, rokometa, smučanja in kolesarjenja – s tem se ukvarja le še občasno a le ob veliko več vloženega truda. Izpustil je eno leto šolanja, nato pa ga ni dokončal, ker dela natakarja ni mogel opravljati; šolanje je sicer dokončal šele po treh letih. Težave ima s pomnjenjem, občutljiv je na sonce.

## Skaženost

2.500 EUR Brazgotine so velike in se razlikujejo od barve ostale kože, zato mu je poleti nerodno; ker še nima dekleta, ga skrbi, kako bodo dekleta brazgotino sprejela. Upoštevana je tožnikova mladost in dejstvo, da to zelo vpliva na njegovo samozavest. Brazgotine so po tabeli invalidnosti ocenjene s 7%.

---

ZOR člen 200, 203